# Serguei Fiódorovitx Lébedev

* Aquest article tracta sobre el mestre d'escacs. Vegeu-ne altres significats a «Serguei Lébedev».
Serguei Fiódorovitx Lébedev (en rus: Сергей Фёдорович Лебедев, nascut el gener de 1868, mort el desembre de 1942), fou un mestre d'escacs rus. Lébedev va viure a Sant Petersburg abans de la Primera Guerra Mundial, ciutat que durant i després de la guerra va canviar de nom a Petrograd i Leningrad.

## Resultats destacats en competició

Va ser 4t a Moscou el 1899 (1r Torneig de Mestres de totes les Rússies, guanyat per Mikhaïl Txigorin); va quedar 3r a Sant Petersburg el 1900, amb victòria conjunta de Txigorin i Aleksandr Levin; va ser 8è-10è a Moscou el 1900-1901 (2n Torneig de Mestres de totes les Rússies, guanyat per Txigorin), i va guanyar, juntament amb Grigory Helbach, i per davant d'Abkin i Emanuel Schiffers, a Sant Petersburg 1901, i va quedar 9è-10è al Torneig d'Escacs de Kíev de 1903 (3r Torneig de Mestres de totes les Rússies, nova victòria de Txigorin).
En altres torneigs a Sant Petersburg, va compartir el 2n lloc amb Semion Alapín, (darrere de Sergey von Freymann) el 1907, va guanyar el quadrangular celebrat el 1908, va quedar 7è-8è (Torneig Amateur de totes les Rússies, amb triomf d'Alexander Alekhine) el 1909, va obtenir la victòria, juntament amb Freymann i Grigori Löwenfisch el 1910, i va ser 15è en el 8è Torneig de Mestres de totes les Rússies, amb triomf conjunt d'Alekhine i Aron Nimzowitsch el 1913/14.
Després de la guerra, va ser 11è-13è a Petrograd el 1923 (2n Campionat d'escacs de l'URSS), amb victòria de Piotr Romanovski.

## Partides seleccionades

* Boris Yankovich - Serguei Lébedev. 2n Campionat de Mestres de Totes les Rússies. Moscou, 1901.
* V A Boyarkov - Serguei Lébedev. 2n Campionat de Mestres de Totes les Rússies. Moscou, 1901.
* Serguei Lébedev - Stefan Izbinsky. 3r Campionat de Mestres de Totes les Rússies. Kíev, 1903.
* Serguei Lébedev - P P Benko. 3r Campionat de Mestres de Totes les Rússies. Kíev, 1903.
* Serguei Lébedev - Peter Evtifeev. Torneig Amateur de totes les Rússies. Sant Petersburg, 1909.
* Gersz Rotlewi - Serguei Lébedev. Torneig Amateur de totes les Rússies. Sant Petersburg, 1909.
* Serguei Lébedev - Apollon Viakhirev. Torneig Amateur de totes les Rússies. Sant Petersburg, 1909.
* Peter Romanovsky - Serguei Lébedev. Torneig Amateur de totes les Rússies. Sant Petersburg, 1909.
* Anatoly Chepurnov - Torneig Amateur de totes les Rússies. Sant Petersburg, 1909.
* Serguei Lébedev - Emmanuel Schiffers. 3r Campionat de Mestres de Totes les Rússies. Kíev, 1903.

## Referències

* ↑ «Nota biogràfica de Serguei Fiódorovitx Lébedev» (en anglès). Chessgames.com. [Consulta: 25 abril 2020].
* ↑ «Mosca 1899». Xoomer.virgilio.it, 13-03-2013. [Consulta: 30 juny 2015].
* ↑ «Torneig de Moscou de 1899». Edo Chess. [Consulta: 24 abril 2020].
* ↑ «I tornei dal 1900 al 1909». Xoomer.virgilio.it, 13-03-2013. [Consulta: 30 juny 2015].
* ↑ «Torneig de Kíev de 1903». Chess Cafe.
* ↑ Name Index to Jeremy Gaige's Chess Tournament Crosstables, An Electronic Edition, Anders Thulin, Malmö
* ↑ Russian Chess History by Bill Wall

## Enllaços externs

* Serguei Lébedev a Chesstempo
* Serguei Lébedev a Red Hot Pawn
* Serguei Lébedev a Edo Chess